Francesc Salvador: “Practiqui la bondat: està demostrat que ser bona persona allarga la vida” | BonDia Diari digital d'Andorra.\nL'escriptor Francesc Salvador.\nDl., 07/06/2021 - 02:40\nFrancesc Salvador: “Practiqui la bondat: està demostrat que ser bona persona allarga la vida”\nA. Luengo/ Foto: Facundo Santana\nVet aquí un home heterodox com pocs, que es va llicenciar en Medicina, que ha viatjat per mig món, que parla una desena d’idiomes i que ha fet fortuna –molta, diu– invertint en borsa. De les seves idees de vegades controvertides, sempre estimulants, n’ha deixat tastets a les pàgines d’opinió d’aquest diari, i ara reuneix el seu pensament a De humana stultitia: ¿también tú eres imbécil, amigo lector? Demà el presenta a AnyósPark.\nLi molesta la imbecil·litat, la incompetència. En què consisteix, per vostè, ser imbècil?\nA viure una vida grisa, de forma adormida, sense adonar-se que portes a dintre la capacitat i la força per viure una vida rica. Hi ha gent que l’enterren als 80, però que havia mort molt abans, quan en tenien 30. Viure de forma mediocre no és viure. Per això intento que obrin els ulls.\nAtura’t i reflexiona: què fas al món? No siguis com les little boxes all the same que cantava Pete Seeger. Com els peixos que no veuen l’aigua on viuen, tu també tens una riquesa al teu voltant, la vida. L’has d’aprofitar, ser-ne conscient. I saber que no tens res, que ni les sabates que portes són teves. Les fas servir i prou. N’ets usuari, no propietari. Només ets propietari d’una cosa quan la dones. Aquesta és la meva filosofia. Això, i practicar la bondat. Perquè està demostrat que quan fas bones obres, el cos augmenta la secreció d’oxitocina i de serotonina. Ser bona persona allarga la vida.\nSomiava canviar el món, diu al llibre, però ha llançat la tovallola. I ara què?\nVaig muntar una cooperativa, una residència d’avis, una altra per donar refugi a immigrants sense recursos... Però també vaig adonar-me que no podia canviar res, que el món no té solució. Que els grans somiadors de la humanitat, Lenin, Mao, Fidel Castro, són també els criminals més grans de la història.\nFins que veus que l’autèntica revolució comença per un mateix: canviar jo i els que m’envolten. Decebut, però no vençut. El món no el podem canviar, però pots fer brotar el verd de l’entorn putrefacte. Per això avui predico la doctrina de l’amor.\nDoncs jo el veig un pessimista radical, estil Hobbes, sense esperança en el gènere humà.\nCrec que el món serà cada vegada pitjor, és cert. Però veig llumenetes de bona gent que vol canviar-lo, tot i les pedres que el gran capital els posa al camí. Els governs no són lliures per decidir. El gran capital, sovint a l’ombra, és qui té la paella pel mànec. Qui mana a Madrid és Florentino, no s’enganyi. En realitat no tinc esperança, però tampoc desesperança. El que tinc és un enorme desengany.\nParla com un indignat del 15-M... que ha renunciat a assaltar els cels.\nÉs que comparteixo aquell anhel de justícia, d’una societat que protegeixi els pobres i els obrers, no el gran capital. No admiro cap polític, però el de la cueta, Iglesias, i bestieses de banda, un cert grau d’honradesa li reconec i comparteixo els seus ideals.\nBé que ha aprofitat les eines del sistema per omplir-se la cartera.\nPer mi els diners feien ferum. I la borsa la considerava pecaminosa. Guanyar diners especulant, on s’és vist! Però amb els anys t’adones que un home que té diners és un home lliure, que no s’ha d’ajupir davant de ningú. Creu-me. Si inverteixes de forma responsable, és una manera com una altra de guanyar diners.\nI com es fa, això?\nNo invertint en companyies d’armes o que fabriquen productes tòxics, per exemple. Com explico al meu pròxim llibre, Finanzas para niños y cazurros, en el nostre món capitalista, que d’altra banda és el menys dolent dels possibles, invertir en borsa de manera intel·ligent és l’única forma per poder-te fer un racó. I així he aconseguit fer com recomana Buffet, que diu que guanya diners fins i tot mentre dorm.\nUn dels seus dimonis particulars són la indústria farmacèutica. Per què?\nLes farmacèutiques són els criminals més grans que han vist el món. Juguen amb la salut de les persones i han fet experiments amb les poblacions d’Àfrica i de l’Amèrica del sud. Se sap que han inventat medecines que curen, però el que els interessa són les malalties cròniques.\nSorprèn la seva, com dir-li, connivència amb les teràpies alternatives. És metge!\nDel cos humà en sabem la meitat de la meitat de la meitat. Davant d’aquesta evidència, el que dic és que hem d’estar oberts a tot. La medicina oficial, emparada i protegida per la indústria farmacèutica, ofega aquestes teràpies. Respecto els curanderos perquè curen.\nEl seu amic Josep Pàmies va tenir un atac de cor i va anar a curar-se a l’hospital.\nLes herbes tenen multitud d’aplicacions terapèutiques. La seguretat social alemanya inclou moltíssim tractaments derivats d’herbes i plantes. La monja Forcades ha provat algun dels seus remeis per a la malària a l’Àfrica i han funcionat. Em mereix un respecte, tot i que de vegades es passi. També ha promogut l’ús de l’estèvia com a edulcorant, excel·lent per als diabètics.\nD’aquí a receptar MMS per curar el coronavirus...\nEn això el que toca és un estudi, però la medicina oficial s’hi nega. Una altra cosa és quan deia de no posar-se mascareta. Per això dic que Pàmies, bé, però...\nPerò quan vostè està malalt, on va primer, al metge o al ‘curandero’?\nLamento dir-li que vaig a la medicina oficial. Busco el millor internista i el millor hepatòleg, és clar.\nEscrit per Mite el Dl., 07/06/2021 - 07:01 Enllaç permanent\nParlr amb aquest senyor es una font d’inspiració.... tinc ganes de llegir el llibre


El govern espera que amb això es redueixin els excrements a la via pública\nAmb un terreny de més de 650 metres quadrats, els capelladins i capelladines han començat el 2018 amb una àrea específica per a l'esbarjo dels gossos. Un espai on els gossos podran moure's i jugar sense corretja\nDes de fa dues setmanes, a Capellades ja es pot emprar l'espai per a passejar gossos que s'ha creat al costat de la Font Cuitora. Segons el regidor d'Urbanisme, Sergi Pérez, "la voluntat de l'equip de govern és afavorir que hi hagi una bona convivència entre els animals i les persones. Per això, d'una banda hem creat una normativa que regula la tinença d'animals i de l'altra, hem condicionat aquest espai d'esbarjo per als animals".\nEs tracta d'un espai ubicat en el camí que puja cap al cementiri, on s'ha tancat un terreny d'uns 657 metres quadrats i s'ha arreglat amb papereres –per dipositar-hi a dins els excrements dels animals-, font per beure aigua, focus per il·luminar –estarà obert fins a mitja nit-, un banc per seure els propietaris, un tancat de pedra i 127 metres lineals de tanca per delimitar l'espai.\nA la vila, des de finals de l'any 2016 hi ha activa una ordenança per regular la tinença d'animals. En aquest marc, es va instal·lar senyals indicatius pels carrers de la vila amb alguns dels aspectes més rellevants de l'ordenança i es va fer una campanya informativa. Paral·lelament la Policia Local va explicar als usuaris aquesta nova normativa, d'obligat compliment i amb sanció per a qui no la segueixi. Algunes de les qüestions que es recullen en aquesta ordenança són que és obligació del propietari mantenir-lo en bones condicions higiénicosanitàries. L'animal ha d'estar censat a l'Ajuntament de Capellades, identificat amb un microxip homologat, vacunat i amb cartilla sanitària. A la via pública,el gos ha d'anar sempre lligat amb collar i queda prohibida la presència d'animals domèstics en els sorrals dels parcs infantils.\nLa normativa fixa les sancions econòmiques, com per exemple, per no recollir els excrements dels animals a la via pública i embrutar les façanes amb els seus orins està tipificat com una infracció greu i tindrà una multa de 250 euros. La Policia Local té capacitat sancionadora, sobretot en matèria de benestar i salut dels animals. Ara, amb l'obertura d'aquest espai es vetllarà especialment que les persones no deixin córrer els gossos lliurement. En aquest nou espai els gossos podran córrer i jugar sense corretja. Els propietaris, en tot cas, hauran de recollir el seus excrements i tirar-los a les paperers que s'hi ha habilitat. Des de la regidoria d'Urbanisme, afirma el regidor Sergi Pérez, "s'espera que els propietaris d'animals es facin seu aquest nou espai i així s'eviti la proliferació d'excrements a la via pública".\nLa MICOD organitza una marxa per detectar els punts insegurs per a les dones a Igualada\nEl Somiatruites apareix a la 'Guia dels millors 100 restaurants de Catalunya'\n1 “Vicenç Ferrer ens va dir: ‘Ja han arribat els descarrilats d’Igualada’” 2945 lectures\n2 Un jove de Calaf mor ofegat al pantà de la Llosa del Cavall 2586 lectures\n3 Més de cent persones confinades a Piera 2404 lectures\n4 L'igualadí Jordi Balsells, nou director de la divisió de 'merchandising' del Barça 1577 lectures\n5 Educació reduirà dos grups de P3 de cara al curs 2021-2022 a l'Anoia 1326 lectures\n6 "Arribava amb el meu fill acabat de néixer i ens esperava la comunitat a l'entrada de Calafou" 1312 lectures\n7 Un tornado arrenca una teulada a la Llacuna i causa un ferit i diversos desperfectes 1251 lectures\n8 Mor el poeta i filòleg igualadí Pius Morera 1172 lectures\n9 L'Anoia i el Pla de Bages pateixen la pitjor campanya del cereal en deu anys 688 lectures\n10 Una fotografia de Pau Corcelles il·lumina amb "Art+Salut" l'Hospital Universitari 668 lectures


10 a 13 de novembre: Els sanitaris s'organitzen contra la Covid Persistent. La Generalitat destinarà 100 milions a apujar el sou dels funcionaris… – CATAC-CTS/IAC\n10 a 13 de novembre: Els sanitaris s'organitzen contra la Covid Persistent. La Generalitat destinarà 100 milions a apujar el sou dels funcionaris…\n10 de novembre de 2020 Import Actualitat, Portada\nEl dia amb més morts, 411, de la segona onada. A la sortida del túnel de la pandèmia cal evitar enlluernar-se. Diari de sanitarxs d'atenció primària. El transport sanitari segueix en vaga. La Sindicatura detecta irregularitats contractuals a l'Hospital de l'IAS…\nGuia del judici del 17-A: tota la informació sobre els acusats, el calendari, el tribunal… i "Els aspectes més obscurs del judici"


Olot es marca tenir un 15% d'habitatges públics en uns 15 anys - Diari de Girona\nOlot es marca tenir un 15% d'habitatges públics en uns 15 anys\nDecideixen entre tots els grups redactar un nou pla local perquè el vell està obsolet Només d'obrir els primers expedients a grans tenidors, l'Ajuntament s'ha trobat amb la defensa jurídica i administrativa dels bancs\nxavier valeri 25.01.2020 | 01:22\nUna imatge del ple, en el qual van aprovar una moció de la CUP referent a l'habitatge. foto: xV.\nUna imatge del ple, en el qual van aprovar una moció de la CUP referent a l'habitatge.\nL'Ajuntament d'Olot començarà ben aviat la redacció d'un nou pla d'habitatge que tindrà com a objectiu principal aconseguir que el 15% dels habitatges d'Olot siguin públics en el termini de 15 anys. L'objectiu el va marcar el regidor d'Habitatge, Jordi Güell (JuntsxCat), en l'últim ple. Segons va quantificar el regidor Josep Quintana (ERC) ara el parc d'habitatges públics de la ciutat està entre l'1 i el 2% del total.\nGüell va fer públic el percentatge en el debat d'una moció presentada per la CUP que demanava la revisió del pla d'habitatge vigent des del 2010 i que va ser aprovada per unanimitat. Güell va exposar que ara els tècnics municipals ja treballen en la redacció del nou pla i que el pressupost del 2020 disposa d'una partida de 24.000 euros per finançar-lo. Va explicar que fins ara no s'havia tirat endavant la redacció d'un pla nou perquè estaven pendents de l'aprovació del Pla Territorial Sectorial de l'Habitatge de la Generalitat. Va explicar que no espereran més i que ben aviat convocaran el concurs per la redacció del nou pla. Segons ell, fins i tot, disposen d'una proposta tècnica de l'empresa Cel Obert.\nLa moció va ser presentada per Adriana Roca (CUP). Va plantejar que han passat deu anys des de l'aprovació del pla d'habitatge, que en aquest temps l'Ajuntament ha aprovat mocions sobre habitatge i que la normativa ha canviat.\nA més, segons ella, l'emergència en habitatge continua. Va proposar reunir els grups polítics i els tècnics i «mirar el grau d'execució del pla local d'habitatge» i establir un calendari de treball per si s'hagués d'actualitzar o fer una nova redacció. També va demanar la reunió de la Taula de l'Habitatge. Es tracta d'un organisme que conté polítics, tècnics, agents de la propietat immobiliària,i membres de la Plataforma per la Hipoteca.\nEl portaveu del PSC, Jaume Mir va considerar que el pla d'habitatge actual ha acabat la seva funció. Va apuntar la necessitat d'un pla nou que incorpori les novetats en rehabilitacions de façanes i el projecte d'adaptacións dels habitatges a les energies renovables denominat Holodomus.\nVa explicar que no esperan més i que ben aviat convocaran el concurs per la redacció del nou pla. Segons ell, fins i tot, disposen d'una proposta tècnica de l'empresa Cel Obert.\nLa moció va ser presentada per Adriana Roca (CUP). Va plantejar que han passat deu anys des de l'aprovació del pla d'habitatge, que en aquest temps l'Ajuntament ha aprovat mocions sobre habitatge i que la normativa ha canviat. A més, segons ella, l'emergència habitacional continua.Va proposar reunir els grups polítics i els tècnics i «mirar el grau d'execució del pla local d'habitatge» i establir un calendari de treball per si s'hagués d'actualitzar o fer una nova redacció. També va demanar la reunió de la Taula de l'Habitatge. Es tracta d'un organisme que conté polítics, tècnics, agents de la propietat immobiliària,i membres de la Plataforma per la Hipoteca.\nEl portaveu del PSC, Jaume Mir va considerar que el pla d'habitatge actual ha acabat la seva visio. Va apuntar la necessitat d'un pla nou que incorpori les novetats en rehablitacions de façanes i el projecte d'adaptacións dels habitatges a les energies renovables conegut com a Holodomus.\nJosep Quintana per ERC va plantejar que els ajuntaments poden influir en la qualitat de vida dels habitants a través de polítiques d'habitatge ambicioses. Va considerar que els plans que hi ha hagut fins ara no estan ambiciosos. Va assenyalar l'objectiu d'un 15% d'habitatges públics.\nL'estratègia de l'Ajuntament és comprar solars per oferir-los a promotors perquè hi facin immobles amb habitatges socials gestionats per l'Ajuntament.\nGrans tenidors. Canvi d'estratègia de l'Ajuntament. Comarques


Reobren les autoescoles de Lleida amb "moltes ganes" i amb mesures de seguretat - Teleponent\nInici Trànsit Reobren les autoescoles de Lleida amb “moltes ganes” i amb mesures de...\nReobren les autoescoles de Lleida amb “moltes ganes” i amb mesures de seguretat\nEsperen poder fer front a la demanda acumulada amb els exàmens ininterromputs a l'estiu\nLes autoescoles lleidatanes han reobert aquest dilluns després que la regió sanitària de Lleida hagi passat finalment a fase 2. Ho han fet amb pocs alumnes però “amb moltes ganes” de recuperar la demanda acumulada, tal com ha explicat un dels responsables del centre Anaya La Seu de Lleida. Borja Montori, que ha celebrat que la DGT farà exàmens ininterromputs també a l’estiu.\nAquesta decisió beneficiarà els alumnes d’autoescoles que, com la Sheila Gutiérrez, de 22 anys, que tenia l’examen pràctic el 9 de març però es van suspendre pel confinament. Aquest dilluns, la Sheila ha pogut fer una pràctica de recordatori i altres alumnes també s’han acostat fins a l’autoescola per assistir a una classe teòrica, tot i que aquestes es poden seguir fent a distància.\nUn cop desencallat el conflicte amb la Prefectura Provincial de Trànsit per la manca d’examinadors, les autoescoles lleidatanes tornen progressivament a l’activitat aquest dilluns.\nLa DGT ha assignat a la demarcació de Lleida un examinador de suport temporal i aquest territori passa a disposar de 4 examinadors. Està previst que en la fase 3 es recuperin els 7 amb què es contava abans del confinament.\nLa recuperació de l’activitat a les autoescoles es fa amb cita prèvia i amb noves mesures de seguretat a l’aula i a les sessions pràctiques amb el cotxe. A l’interior del centre s’hi han instal·lat dispensadors de gel hidroalcohòlic automàtic, un purificador d’aire i es pren la temperatura tant a alumnes com treballadors. També s’han recol·locat taules i cadires per ampliar les distancies entre els alumnes a l’aula i s’han anul·lat alguns llocs per seure.\nTant alumnes com professors porten mascareta a les classes teòriques i també a les pràctiques i abans de començar a circular es neteja totes les parts del vehicle que s’han tocat abans com el volant, els intermitents o el regulador del seient.\nA la demarcació de Lleida hi ha gairebé un centenar d’autoescoles, 12 de les quals al Pirineu i Aran que ja estan en funcionament des del 26 de maig, quan des de la DGT se’ls va demanar un “acte de fe”, que finalment s’ha materialitzat amb un nou examinador de suport. A partir d’aquest dilluns 8 de juny, s’hi ha afegit les autoescoles de la regió sanitària de Lleida amb tots els protocols de seguretat. ACN\nAnaya La Seu\nArticle anteriorUn eixam d’abelles i un retard en la desinfecció impedeixen obrir a una escola de Terrassa i una de Lleida\nArticle següentLa Fase 3 comença a diferents punts de Lleida


Maragall i Montilla topen pel paper del PSC en la reforma constitucional - VilaWeb\nDimarts 06.09.2011 11:17\nMaragall i Montilla topen pel paper del PSC en la reforma constitucional\nL'ex-president nega la invisibilitat dels diputats del PSC a Madrid i l'ex-conseller respon via Twitter que encarregarà 'set milions de lupes per a tots els catalans'\nL'ex-conseller i diputat del PSC Ernest Margall ha insistit a lamentar avui la posició que el seu partit ha tingut en la reforma de la constitució espanyola. En declaracions a Catalunya Ràdio, ha insistit que calia que el PSC jugués un paper actiu en el debat sobre l'estabilitat pressupostària. Ahir ja va dir en aquest article a Federalisme.cat que el seu partit havia de passar 'del silenci i la gairebé total invisibilitat a l'explícita iniciativa i el compromís públic'. Montilla li ha retret la crítica, recomanant-li 'que es posi ulleres', i Maragall ha respost via Twitter: 'D'acord, missatge rebut. Ja vaig encarregant set milions de lupes per a tots els catalans. Potser així ho veurem millor.'\nEn l'article d'ahir, Ernest Maragall considera 'inacceptable l'evident trencament del consens constitucional que es deriva de la iniciativa conjunta PSOE-PP' i opina que 'l'emergència real' per a dur a terme els canvis a la constitució 'no explica ni justifica' que la proposta de reforma no fos ni consultada ni compartida amb tots els partits que van participar directament en l'equilibri aconseguit el 1978, inclosos els socialistes catalans que, segons recorda, van jugar un paper significatiu en el debat constitucional.\nEn aquest sentit, considera que 'la progressiva prescindibilitat del PSC' en el sistema polític espanyol és el més potent i més negatiu indicador de fins a quin punt el socialisme espanyol ha donat marxa enrere en la 'Espanya plural' que pregonava fa vuit anys.\nMontilla li recomana 'que es posi ulleres'\nL'ex-president de la Generalitat i primer secretari del PSC, José Montilla, ha recomanat avui en declaracions TV3 a Ernest Maragall 'que es posi ulleres' si considera que els vint-i-cinc diputats del partit a Madrid són invisibles. Després de considerar bo que dins d'un partit hi hagi 'opinions de tot tipus' ha recordat a l'ex-conseller d'Educació que els diputats 'tenen nom i cognoms i han dut temes de responsabilitat' al congrés espanyol. La resposta de Maragall ha arribat via Twitter.


Jonas Kaufmann, el divo del XXI, al Liceu\nJonas Kaufmann, el divo del XXI\nEl tenor alemany debuta per fi amb una òpera al Liceu com a protagonista d''Andrea Chénier', amb Sondra Radvanosky i Carlos Álvarez\nBarcelona - Dimecres, 07/03/2018 | Actualitzat el 12/03/2018 a les 17:11 CET\nL’aclamat tenor alemany Jonas Kaufmann ofereix demà al Liceu la seva primera òpera a Espanya amb Andrea Chénier, d’Umberto Giordano. En la seva trobada amb la premsa, ahir, va transmetre bon rotllo. Sense cap divisme, es va esplaiar en les respostes i no va evitar cap pregunta, ja fos sobre el procés, sobre la seva visió (bastant negativa, per cert) de l’òpera contemporània o sobre la vaga feminista d’avui, que recolza.\nCal destacar que el seu altíssim caixet està en sintonia amb la venda d’entrades per a les tres funcions que cantarà, pràcticament esgotades. Totes estaven fora d’abonament. El preu mitjà és de 180 euros i la més cara ronda els 400 euros.\nAndrea Chénier, personatge que encarna, s’inspira en la figura real d’un poeta que va viure entre 1762 i 1794 i va denunciar tant el poder de la monarquia absoluta de Lluís XVI com, després de l’adveniment de la Revolució, la falta d’humanitat i justícia en l’època del gran terror de Robespierre. Però Kaufmann va evitar comparar aquell període amb les turbulències de la Catalunya actual, encara que va reconèixer estar preocupat. «Espero que ningú es prengui el tema de la revolució al peu de la lletra. La guillotina és cosa del passat. Al segle XXI s’ha de negociar per trobar solucions». Conscient dels fronts oberts a Europa, va afegir: «Molts temen que s’encengui un foc que acabi destruint la idea d’Europa. No conec prou el tema català. Però al Regne Unit hi va haver una votació i ara el país s’està desmuntant. És important calibrar les conseqüències econòmiques quan es prenen decisions. Si Catalunya quedés aïllada, potser la situació seria pitjor».\nFABULÓS REPARTIMENT / Li encanta interpretar Chénier, un rol que broda. «Si no canto més aquesta òpera és perquè es programa poc, fins i tot a França. Requereix un sòlid repartiment». En aquest sentit va alabar la qualitat dels seus col·legues al Liceu, la soprano nord-americana Sondra Radvanovsky, que debuta en el rol de Maddalena, i el baríton malagueny Carlos Álvarez. I destaca la fidelitat historicista d’aquesta producció de la Royal Opera House de Londres, amb posada en escena de David McVicar. «És una obra meravellosa i més amb aquest repartiment fantàstic. La veu de Sondra i la meva encaixen molt bé, i Carlos Álvarez ha sigut tot un descobriment».\nEncara que ha interpretat estils molt diversos per evitar ser encasellat, es declara fan d’aquesta òpera verista. «El repte és no deixar que et superin les emocions. Hi ha ira, tristesa i passió, però no has d’exagerar. T’has de dosificar, però perquè els teus sentiments arribin has de viure i disfrutar la música».\nSondra Radvanovsky (esquerra, amb una flor) i Jonas Kaufmann a 'Andrea Chénier', al Liceu/ ANTONI BOFILL\nConsidera «inacceptable» no haver cantat una òpera a Espanya abans, cosa que justifica al·ludint a la seva atapeïda agenda i a la necessitat d’actuar en altres llocs per fer carrera. «Els escenaris internacionals clau són el Met, el Covent Garden, l’Òpera de París, la de Viena i la Scala de Milan. Em diuen que sent alemany hauria de cantar més a Berlín, però crec que Munic ara està en el top alemany», afirma el cantant bavarès de 48 anys.\nRespecte al seu ampli repertori, explica: «No puc cantar sempre el mateix. Per mi, la música és una cosa viva: necessita passió i sentiment. Quan experimentes les coses i les expresses amb sinceritat a través de la teva veu connectes amb el públic de forma natural». Però no li interessa aventurar-se en la música contemporània. «No entenc l’òpera moderna. Som defensors d’una antiga forma d’art, aquesta és la realitat. I encara que és interessant que hi hagi estrenes, tret de comptades excepcions les òperes creades després de la segona guerra mundial han sigut excessivament complexes, sofisticades i especialitzades per al públic mitjà».\nI, sense por de la polèmica, va afegir: «En realitat és un malson per a tothom, incloent-hi directors i cantants».\nTemes: Carlos Àlvarez Òpera Liceu Música


Durant els quatre anys de la meva estada a la Pompeu Fabra estudiant Humanitats només vaig poder accedir una vegada a la Sala Tàpies dedicada perquè els alumnes hi puguin anar a reflexionar totalment aïllats de l'exterior. Hi vaig entrar perquè un professor va demanar un permís i vàrem poder anar a visitar-la amb un membre de seguretat a dins la sala per si se'ns acudia, a nosaltres, revolucionaris de la democràcia, a agafar una d'aquelles cadires i rebentar-les. No parlarem del preu que va costar aquesta sala perquè no seria just, però si criticar que un espai aconfessional per la meditació, totalment necessari a una universitat perquè dónes el missatge que el coneixement moltes vegades s'assimila a través de la meditació, restava tancat als alumnes durant el dia a dia. En fi, una gran decisió del departament d'universitats de l'època Pujol.\nAvui, durant la meva quarantena, he llegit una notícia referent a una capella ecumènica de la Universitat de Barcelona. Uns la volen tancar. Els altres no. 1936? No, 2010 La universitat pública hauria de tenir clar que la meditació no és quelcom propi de les religions monoteistes, sinó que és un comportament que hauria de ser natural a la persona perquè dóna força a algunes virtuts com la mesura, la templança, i sobretot, ajudar a cultivar aquesta mateixa raó que en nom d'ell actuen aquests que volen treure espais de reflexió. Per això és bo tenir espais ecumènics i sobretot, espais aconfessionals de reflexió, perquè el missatge que dónes als estudiants és molt clar: Meditar no és un exercici propi de les religions. Per tant, deixeu la capella i obriu d'una vegada la Sala Tàpies.\nufff sempre el mateix és que ja cansen de veritat! La universitat pública catalana te 800 problemes més importants que no pas la capella aquesta.\nEl problema de la UB i de la facultat d’Economia concretament (on es troba ubicada la capella en qüestió) és que s’ha convertit en un Jurassic Park de nostàlgics marxistes que no hi ha manera de jubilar i que han amamantat amb la seva llet agre una colla de becaris ecopijos que s’encarregaran de perpetuar l’espècie.\nLa veritat és que jo havia visitat sovint aquesta capella que llavors es trobava ubicada a Empresarials i l’existència de la qual passava desapercebuda. Però ara es veu que l’han moguda de lloc (perquè han unificat les 2 facultats) i els juràssics s’han adonat que existia. Es com els tiranosaurus rex de la película que estan cecs però detecten el moviment, segurament tota aquesta colla de juràssics estaven entretinguts fent la enèssima revisió de “Das Kapital” quan s’han adonat que una cosa al seu voltant es bellugava, quan s’han adonat que eren uns que traslladaven sants els hi ha faltat temps per abraonar-s’hi.\nEsperem que ens caigui del cel un meteorit petitó just a sobre de la UB i s’extingeixi l’espècie.\nPer cert, el profe del que parles era l'Amador Vega?\n2 de desembre de 2010, a les 21:14\nOstres Iron, em tens acollonit, si senyor és l'Amador Vega... de què el coneixes? Podria obrir un blog parlant només de les classes de l'Amador!\n2 de desembre de 2010, a les 22:26


Biblioteques de Mataró: Llegeix amb nosaltres! Tertúlia de lectura fàcil amb lectura de poemes de Salvador Espriu\nLlegeix amb nosaltres! Tertúlia de lectura fàcil amb lectura de poemes de Salvador Espriu\nEns trobarem dijous 14 de novembre a les 19 h i divendres 15 de novembre a les 10 h a la Biblioteca Antoni Comas per parlar sobre Salvador Espriu i llegir alguns dels seus poemes, ja que aquest any es commemora el centenari del seu naixement.\n(Santa Coloma de Farners, 1913-Barcelona, 1985)\n• Premi Lletra d'Or l'any 1956 per Final del laberint.\n• Al 1971 rebé el Premi Montaigne.\n• Candidat al Premi Nobel de Literatura el 1971 i el 1983.\n• Premi d'Honor de les Lletres Catalanes (1972).\n• El 1980 rebé la Medalla d'Or de la Generalitat de Catalunya.\n• Medalla d'Or de la Ciutat de Barcelona (1982).\n• Doctor honoris causa per la Universitat de Barcelona.\n• Doctor honoris causa per la Universitat de Tolosa de Languedoc.\n• El 1982 li fou concedida la Creu d'Alfons X el Savi, guardó que rebutjà.\nMés informació a http://www.anyespriu.cat\nPublicat per Biblioteques de Mataró a 11/08/2013 06:42:00 p. m.


II Calçotada i Visita Guiada de l'ICASBD - Il·lustre Col·legi d'Advocats de Sabadell\nII Calçotada i Visita Guiada de l'ICASBD\nPer encetar el programa d'activitats col·legials previstes per la Comissió per al present 2012, us informem que, tenint en compte l'èxit de la convocatòria de l'any passat (ens hi vam aplegar més de 60 persones), hem decidit organitzat la II Calçotada de l'ICASBD, amb visita cultural guiada.\nL'activitat l'hem programat per al dissabte 11 de febrer, al Restaurant Hostal del Senglar, de L'Espluga de Francoli (podeu cercar-hi l'adreça i altres dades al web www.hostaldelsenglar.com). El temps estimat d'arribada en cotxe des de Sabadell és d'1 hora i 15 minuts.\nA banda de la calçotada, la sortida preveu altres activitats que considerem prou interessants i que, de ben segur, seran del vostre grat.\nEn concret, la previsió/timing de la jornada inclou:\n1. A les 9.45 hores, trobada i esmorzar típic a l'Hostal del Senglar (Pa amb tomàquet, embutits de la zona, vi, aigua i café).\n2. En acabar, visitarem la Cova Museu de la Font Major de l'Espluga de Francolí, unes coves amb restes de fa més de 200.000 anys i que han estat condicionades recentment, amb un recorregut de ½ Km guiat, amb audiovisuals en 3D al llarg del camí.\n3. Sobre les 14 h. tornarem a l'Hostal del Senglar a recarregar forces amb un bon dinar, que inclou: calçots amb salsa, escudella de pagès, graellada de carns amb el seu acompanyament de patata al caliu, fesols i tomàquet, crema catalana, aigua, vi i café. (Menú infantil: macarrons o canelons/escalopa pollastre o xai a la brasa/gelat). Nota: Per qui ho precissi, hi haurà menú adaptat als celiacs (inclosa la salsa dels calçots).\nEl preu de la sortida -que inclou tant l'esmorzar com el dinar i la visita- és de 34 euros per als adults, de 16 euros per als nens entre 9 i 12 anys, i de 12,5 euros per als nens de fins a 9 anys. En tractar-se d'un preu conjunt per a tota la jornada, no es podrà descomptar cap import si algú decideix no fer alguna de les activitats. Nota: Aquells nens que tinguin el carnet del Super 3, només pagaran 12,5 € (si tenen fins a 12 anys) o 29 € (si passen dels 12 anys).\nNo oblideu que l'activitat és oberta també a familiars i amics dels col·legiats/des.\nSi us resulta més còmode, podeu enviar-nos un correu autoritzant-nos expressament perquè us carreguem el preu de la/les inscripció/ons a través del vostre compte.\nCOMISSIÓ D'ACTIVITATS COL·LEGIAL


cicle mitjà 2010 2011 | Bloc funcionant amb el WordPress | Page 2\nestem treballant a MEDi les forces i com que no sabem ben bé que és això de la força de fregament, hem decidit fer un experiiment molt senzill.\nEns hem dividit per grups i cada grup ha fet rodar una bala per diferents superfícies: rajoles, ciment i sorra.\nOn creieu vosaltres que rodarà més? Ho sabeu?\nAra nosaltres també i ho hem demostrat. Aquí ens teníu experimentant i comprovant els resultats.\nThis entry was posted in 4t B on 2 desembre 2010 by MAR.\nCelebrem Santa Cecília….\nfa uns dies vam venir de l’escola de Música de Piera a celebrar la diada de Santa Cecília. Aquest anys vam venir 3 músics amb un violí, un clarinet i un piano electrònic.\nEns vam explicar mitjançat un conte la història des instruments i com han anat evolucionant al llarg de la història. Tot això acompanyats de cançons. Va ser una estona força entretinguda.\nThis entry was posted in Cicle Mitjà on 29 novembre 2010 by MAR.\nTreballem el compostatge!\nHola amics i amigues de 4t,\ndijous passat va venir una monitora a explicar-nos que és això del compostatge. Sabeu què és això? Doncs nosaltres si, ja que ens va explicar com s’obté i quines utilitats té.\nDesprés de la xerrada, ens fa fer un joc d’allò més divertit, L’OCA!, però no penseu que era fàcil guanyar, el joc consistia en fer grups i competir per obtenir el compost. Per aconsegir-lo ens feia preguntes a cada casella, si l’encertavem ens donava un dels ingredient necessaris per obtenir el compost i si fallavem ens el treia.\nLa veritat que va estar molt igualat durant tot el temps i finalment ho vem deixar en empat.\nHem après força coses sobre el compost i ens ho hem passat d’allò més bé jugant i contestant les preguntes. Aquí teniu un pessic…\nThis entry was posted in 4t on 22 novembre 2010 by MAR.\nHola companys i companyes de l’Herois…\nEl divendres 29 a la tarda vam celebrar al pati de l’escola la tradicional castanyada. Pel matí van venir algunes mares a ajudar a tallar les castanyes que el Miquel va torrar al foc.\nA les 3 tota l’escola va sortir al pati seient al voltant de la pista vermella. L’Eduard, el mestre d´Educació Física, va llegir el prego i va començar les actuacions dirigides pel David, mestre de música, els d’infantil van ballar, i els de cicle inicial, mitja i superior van cantar cançons típiques de l’època.\nMés tard, vam seure en rotllanes i vam menjar les castanyes que les castanyeres i castanyers de 6è ens van portar al cistell. Estaven BONÍSSIMES….Aquí teniu un petit recull del que vam fer….\nVa ser una tarda molt entretinguda que hem disfrutat tots junts. D’aquí a un any farem la pròxima.\nThis entry was posted in Cicle Mitjà on 9 novembre 2010 by MAR.\nHola!! Som la classe 3rA, ja estem CICLE MITJÀ i ens comencem a fer grans! Aquest any a la classe som 23 alumnes. Molts dels quals som els mateixos i, a més, han tornat cares conegudes com l’Andrea Jiménez i han vingut dos alumnes nous, la Jomayra i el Sharjeel. Ah! Ens faltava dir que tornem a tenir a la Lídia com a tutora.\nThis entry was posted in 3r, 3r A, Cicle Mitjà and tagged 3r, 3r A on 26 octubre 2010 by SUSANA GARCIA TRAVERIA.\nEls alumnes de 3r B estem molt contents de començar Cicle Mitjà, ja que ens anem fent grans i tenim moltes ganes d’aprendre coses i tenir noves experiències.\nAquest any tenim un mestre nou, el Joan Carles, i una classe nova que estem decorant per a que estigui ben maca i acollidora.\nBenvinguts al curs 2010-2011, esperem passar-ho molt bé i aprendre força!\nThis entry was posted in 3r, 3r B, Cicle Mitjà and tagged 3r, 3r B on 25 octubre 2010 by SUSANA GARCIA TRAVERIA.\nJa fem 3r !!\nSom un grup de 22 alumnes que aquest any estem a la classe de 3r C. Han vingut 4 companys nous: la Txell, el Juan, la Soraya i la Natali. La nostra tutora es diu Susanna i també es nova a l’escola.\nEn aquest espai hi trobareu varies activitats que farem a l’aula.\nThis entry was posted in 3r, 3r C, Cicle Mitjà and tagged 3r, 3r C on 25 octubre 2010 by SUSANA GARCIA TRAVERIA.\nSom la classe de 4t C\nNosaltres som la classe de 4t C de l’escola Herois del Bruc, i aquest any esperem aprendre molt gràcies al nostre tutor l’Edu que té molta paciència amb nosaltres i que ens vol ajudar.\nEn aquest apartat trobareu tot allò que farem durant el curs. Us convidem a entrar i participar.\nThis entry was posted in 4t, 4t C, Cicle Mitjà and tagged 4t, 4t C on 22 setembre 2010 by MAR.\nSom els nens nenes de 4t A, de l’Escola Herois del Bruc. Fa uns dies que hem començat el nou curs. Tenim moltes ganes de treballar i d’aprendre coses noves.\nThis entry was posted in 4t, 4t A, Cicle Mitjà and tagged 4t, 4t A on 22 setembre 2010 by MAR.


Flaix Empresarial de Catalunya – Abril 2018. ACCIÓ - Agència per la Competitivitat de l'Empresa\nFlaix Empresarial de Catalunya – Abril 2018\nEls dos primers mesos del 2018 han obtingut la xifra més alta de la sèrie històrica en les exportacions catalanes. La bona marxa de l'ocupació industrial i les seves perspectives positives completen el Flaix Empresarial de Catalunya del mes d'abril. Un informe elaborat per ACCIÓ que analitza cada mes els principals indicadors econòmics i empresarials de Catalunya.\nEl Flaix Empresarial de Catalunya del mes d'abril destaca els bons resultats de les exportacions catalanes en l'acumulat dels dos primers mesos de l'any, on assoleixen la xifra més alta de la sèrie històrica. A més a més, mostra una tendència positiva en l'ocupació industrial, que complementa la taxa d'atur més baixa a Catalunya des de l'inici de la crisi. La bona dinàmica de la indústria completa l'anàlisi del mes.


STEI Intersindical - 25 de gener: Pel dret a les pensions, d'avui i de demà. No a la privatització\n25 de gener: Pel dret a les pensions, d'avui i de demà. No a la privatització\nAvui, dia 25 de gener de 2021, en tots els territoris de l'Estat es porta a terme una jornada de conscienciació i mobilització, en defensa el Sistema Públic de Pensions.\nEstem en un moment crucial, on el dret bàsic de la gent treballadora a rebre una pensió pública, digna i suficient (art. 50 CE) es veu greument amenaçat per la cobdícia de les elits financeres: bancs, asseguradores i fons d'inversió.\nVolen fer negoci amb el dret social a la pensió pública, aprofitant la desmobilització social forçada per la pandèmia i, enmig de tot el drama sanitari i social que estem vivint, amb aquest fi han mogut els agents polítics, econòmics i (anti)socials a seu servei, per assaltar i lucrar-se de la major partida de despesa pública, de 140.000 milions d'euros, que suposen les pensions en el conjunt de l'Estat.\nEl govern PSOE-UP, amb els ministres Escrivà i Calviño com executors, pretén un projecte d'empobriment i privatització de les pensions públiques (sobretot, les de les noves generacions treballadores) que ve en forma d'una nova "reforma", segons les "recomanacions" de l'anomenat Pacte de Toledo, negociat a l’esquena del Moviment Pensionista.\nTot això fan comptes de fer-ho obeïnt el dictat xantatgista de les directrius de Brussel·les, que condiciona el lliurament dels fons per pal·liar els efectes de la pandèmia, al compliment d'aquestes mesures antisocials.\nEls "agents socials", CEOE, CEPYME, CCOO i UGT no ens representen. Considerem il·legítim que aquestes entitats, o altres que tinguin interessos econòmics en la gestió de fons privats, negociïn a esquena de el Moviment pensionista cap reforma de les pensions, ni tampoc els Plans Privats d'Empresa, pels privilegis que els proporcionen.\nPer tot això, en aquesta jornada, juntament amb el conjunt del Moviment Pensionista de tots els territoris de l'Estat espanyol,\nPensió mínima de 1.084 euros (el 60% de l'salari mitjà com estableix la Carta Social Europea), per a tothom.\nEliminació de la bretxa de gènere en les pensions.\nGarantir per llei la revalorització de les pensions, d'acord a l'IPC real i anual.\nDerogació de les reformes de pensions de 2011 i 2013.\nDerogació de les reformes laborals de 2010 i 2012.\nAuditoria dels comptes de la Seguretat Social per a determinar la magnitud del\nsaqueig de les mateixes, i procedir a la seva compensació a la Tresoreria\nGeneral de la Seguretat Social.\nEliminació de coeficients reductors en jubilacions anticipades. 100% de la pensió\namb un mínim de 40 anys cotitzats i 60 anys d'edat.\nÉs hora que la població treballadora, de Balears i de tots els territoris, de totes les edats, prengui consciència de tot el que ens estem jugant. En efecte, les pensions no són només un assumpte de gent gran. També, i sobretot, afecta les generacions joves i les dones, que veuran, amb les mesures anunciades, com es redueix encara més, o desapareix el seu dret a la pensió digna.\nGOVERNI QUI GOVERNI,\nLES PENSIONS I ELS DRETS ES DEFENSEN\nIlles Balers i Pitïuses, 25 de gener 2021


Enguany fa 20 anys que la Federació de Municipis de Catalunya, en el marc del seu programa de formació, va posar en marxa el Seminari Tècnic Local, conscient de la importància de la formació continuada dels tècnics d’administració local, atesos els constants canvis legislatius i normatius, i els importants avenços tecnològics que incideixen en el dia a dia del seu treball, i amb el convenciment que aquesta formació ha de possibilitar una millora en la gestió dels serveis que les administracions locals presten als ciutadans. Des de llavors, han estat 126 sessions a càrrec de més de 400 professionals altament qualificats en els temes que han desenvolupat i a les que han assistit alguns milers de tècnics d’arreu de Catalunya, alguns d’ells desplaçant-se des de municipis molt llunyans, el que suposa un esforç que cal valorar especialment.\nDurant aquests anys s’ha consolidat definitivament l’actual esquema de 8 sessions de 3 conferències cadascuna, centrant-se cada sessió al tombant d’un tema monogràfic que, com s’ha confirmat en la darrera enquesta, respon a les matèries que més interessen als tècnics locals, sense oblidar que el Seminari té vocació de ser generalista, a diferència dels diferents cursos especialitzats que, en paral•lel, organitza l’FMC. Per aquesta raó, el seu temari contempla l’urbanisme i la planificació territorial, la gestió urbanística, el medi ambient, la gestió de serveis urbans, els projectes urbans, la política del sòl i l’habitatge i altres temes rellevants, amb el desig d’arribar al major nombre possible de tècnics.\nEl termini d’inscripció finalitza el dia 13 d'abril de 2018. La inscripció és gratuïta i el nombre de places és limitat. Per a la selecció de les inscripcions, es tindrà en compte la cobertura territorial (s’hi afavorirà la participació del màxim nombre possible d’ajuntaments), l’adequació al perfil del destinatari de l’acció formativa i l’ordre de recepció de les sol•licituds.\nDel 20 d'abril al 21 de desembre de 2018


d’abril 14, 2009\nMarcin Baran va néixer el 1960 i va començar a publicar a partir de 1990. És considerat un dels representants més destacats de la generació bruLion (esborrany) que determinà un nou tipus de poesia a Polònia en què els elements ètics de les generacions de poetes anteriors desapareixen en favor d’una immediatesa a l’hora d’expressar la realitat en el poema.\nUNA CONSTANT APARENÇA...\nUna constant aparença de la invariabilitat de la vida.\nL’home encara té dues mans i un cap. De dia lluu\nel sol, a l’hivern neva. Les bicicletes tornen\na estar de moda. El blat i els cabells canvien\nde color perquè no desaparegui la pulsació rítmica\ndels segons. Als teatres, obres clàssiques\ni Shakespeare. La memòria àvida d’ordre transforma\nel passat en somnis. Una multitud es desespera perquè\nel dictador-assassí ha mort. Un pecat que molts\nrepeteixen es considera una virtut. Uns respirs\nbreus, inhàbils, s’uneixen a cada moment amb un aire\npodrit. No se sent la veu del Senyor, però de vegades\nper les olors del rierol, pel brogit del carrer es pot\nintuir l’existència del No anomenat. L’alegria barreja\namb l’odi les seves formes. Els ineptes igual\ncom els excelsos desapareixen en la persistència.\nI si tan sols no torna cruelment el temps ert\nde la mort dels incomptables, si es pot morir\nen el silenci i en l’abundància, aleshores\ntothom reconeix que finalment ha trobat la vida.\nEtiquetes de comentaris: Marcin Baran


La policia implica el rei emèrit Joan Carles en el cas Pujol - Diari de Girona\nLa policia implica el rei emèrit Joan Carles en el cas Pujol\n?El jutge de l'Audiència, José de la Mata, obre una nova línia d'investigació per aclarir els fets\nddg 31.01.2017 | 10:21\nEl jutge de l'Audiència Nacional que investiga al cas Pujol, José de la Mata, acaba d'incorporar al sumari judicial diverses notes policials internes que sostenen l'existència d'una negociació entre el Centre Nacional d'Intel·ligència (CNI) i l'expresident català.\nEl tracte hauria estat que la família Pujol tingui un tracte judicial favorable a canvi que no reveli informació sensible sobre el rei Joan Carles. Concretament, que no expliqui que el Rei emèrit té diners en un compte anomenat «Soleado de Gürtel» a Suïssa, segons publicava ahir el diari El Mundo.\nAquesta informació va ser entregada a l'Audiència Nacional pel propietari de l'agència de detectius Método 3, Francisco Marco, i va ser elaborada pel comissari José Manuel Villarejo. De fet, ja va ser Marco qui va implicar dos treballadors seus en el cas, Antonio Tamarit i Julián Peribáñez, i va assegurar que havien estat cobrant diners públics a canvi d'informació.\nEl compte «Soleado», integrat en bancs suïssos i administrat per Arturo Fasana, és on, segons l'Audiència, el cap de la Gürtel, Francisco Correa, va ocultar 18 milions d'euros i en el qual, segons aquest empresari, no només hi hauria el Rei emèrit sinó diverses altes personalitats espanyoles.\nAmb la introducció d'aquests documents a la causa contra els Pujol, la guerra existent entre un sector de la Policia i els serveis d'Intel·ligència espanyols, que s'arrossega des de fa anys, es trasllada per primera vegada a l'Audiència Nacional.\nFonts oficials del CNI declaren a El Mundo que l'afirmació continguda en els informes de Villarejo no quedarà sense resposta, i exposen que «la millor manera de dignificar una mentida és citar el CNI». El comissari, però, no és l'únic que ha destapat informació relacionada amb el cas. Altres càrrecs de la policia haurien assegurat a De la Mata que existeix una informació que implica els exsecretaris d'Estat del PP Juan Costa i José Manuel Fernández Norniella al cas Pujol.\nDavant de la revelació d'aquests fets i acusacions, el jutge de l'Audiència Nacional, José de la Mata, ha decidit obrir una nova línia d'investigació per aclarir l'actuació de la policia en aquest assumpte.\nOleguer Pujol: «Al meu pare l'han volgut desterrar, com al Dalai Lama»


El Mapa per a la prevenció de riscos geològics (MPRG25M) és un document on es representa la perillositat geològica del territori a escala 1:25.000. És un mapa multiperillositat, que ofereix una visió de conjunt dels perills identificats al territori. El territori es zonifica, per cada perill considerat, en perillositat alta, mitjana i baixa, i es representa segons colors semafòrics. La simbologia utilitzada permet identificar el tipus de fenomen causant de la perillositat, a la vegada que es representen els fenòmens i indicadors d'aquesta perillositat.Per a què es fan els mapes de prevenció de riscosL'objectiu del MPRG25M és donar suport a la planificació territorial. La delimitació de les zones amb perillositat geològica permet disposar d'una visió a escala 1:25.000 de la perillositat del territori, i tenir-la en consideració en la planificació.\nLes àrees susceptibles es classifiquen segons la seva perillositat en base a l'anàlisi de la intensitat i la freqüència dels fenòmens observats o potencials. Per a cada fenomen la determinació de la intenistat varia i es determina sobre la base de les dimensions i energies esperades, mentre que la freqüència es determina a partir de l'inventari de fenòmens i d'indicis d'activitat. La perillositat s'ha representat amb 3 graus: baix, mitjà i alt, representats en color groc, taronja i vermell, respectivament. La perillositat no identificada s'ha deixat sense color.\nAl MPRG25M es representen els fenòmens i indicis d'activitat, i la perillositat natural dels processos generats per la geodinàmica externa (dinàmica de vessant, dinàmica torrencial, dinàmica nival, dinàmica fluvial i dinàmica litoral) i la geodinàmica interna (terratrèmols). En el mapa no s'han considerat aquelles zones susceptibles que es generin perillositats per causes antròpiques. Els fenòmens considerats són: moviments de vessant (despreniments, esllavissades, fluxos torrencials, moviments complexos,...), enfondraments (subsidències i col·lapses), allaus, inundabilitat i sismicitat. Al mapa principal, a escala 1:25.000, s'hi representen els moviments de vessant, els enfondraments, les allaus i la zona potencialment inundable determinada a partir de criteri geomorfològic (ZPISCG).


Conveni específic de col·laboració entre la\nUniversitat d'Alcalá i la Universitat de les Illes Balears en el marc del projecte Valoració dels Actius Naturals d'Espanya (VANE)\nAlcalá de Henares, 23 d'octubre de 2006\nPalma, 21 de novembre de 2006\nD'una part, el Mgfc. i Excm. Sr. Avel·lí Blasco Esteve, Rector de la Universitat de les Illes Balears (d'ara endavant UIB), com a representant d'aquesta institució, segons el que estableixen la Llei orgànica 6/2001, de 21 de desembre, d'universitats, i el Decret 170/2003, de 26 de setembre, pel qual s'aproven els Estatuts de l'esmentada universitat, i fent ús de les seves facultats.\nDe l'altra, la Sra. Filomena Rodríguez Caabeiro, Vicerectora de Recerca i Innovació de la Universitat d'Alcalá (d'ara endavant UAH), com a representant d'aquesta universitat.\nQue l'estimació del valor econòmic del flux de béns i serveis proporcionats pels ecosistemes del territori espanyol contribueix a optimitzar els processos de presa de decisió col·lectiva i, d'aquesta manera, permet presentar una imatge més completa de la situació als responsables de les distintes polítiques públiques. Al mateix temps, reconeixen que aquest esforç pot servir de referència a estudis detallats sobre recursos naturals susceptibles d'usos alternatius en el context del nostre país.\nQue el projecte Valoració Econòmica dels Actius Naturals d'Espanya (projecte VANE, d'ara endavant) constitueix una oportunitat de primer ordre per avançar en el camí de la valoració d'aquests béns i serveis, per a la qual cosa és necessari aprofundir en l'aplicació dels mètodes de valoració econòmica dels béns i serveis dels ecosistemes a Espanya i explorar les possibilitats reals de transferència, agregació i representació espacial de resultats. Així mateix, es mostren d'acord que, atès que el projecte neix de l'interès del Ministeri de Medi Ambient d'Espanya per utilitzar les conclusions del treball en la millora de la gestió del patrimoni natural del país, es tracta d'un projecte acadèmic que persegueix en última instància que les seves conclusions siguin aplicables a la resolució de problemes ambientals i al manteniment d'aquest patrimoni.\nQue hi ha a Espanya una sèrie d'equips adscrits a diversos centres d'educació superior i a instituts de recerca amb experiència provada en el camp de la valoració econòmica del medi ambient, la participació dels quals permet que aquesta iniciativa tingui sentit no sols quant als resultats i conclusions que es deriven del projecte, sinó també com a programa en el qual aquests equips, d'una manera coordinada, reflexionin sobre l'aplicació de les metodologies de valoració en l'àmbit de tot el país i defineixin línies futures d'investigació.\nPrimera.¿ El projecte VANE és un encàrrec del Ministeri de Medi Ambient en el qual participen diferents entitats. D'una banda TRAGSATEC, que partint de la seva experiència en la producció i el tractament d'informació geogràfica, proporcionarà els inputs cartogràfics (cobertures i usos del sòl) que serviran de base a l'exercici de valoració i s'encarregarà de la definició de la interfície entre la valoració i el desenvolupament d'un sistema d'informació territorial i en la reflexió sobre la integració i representació espacial de valors. D'altra banda, el Grup d'Economia Ambiental del Departament de Fonaments d'Economia i Història Econòmica de la UAH, que exercirà tasques de coordinació del treball d'anàlisi econòmica, definició de les línies metodològiques i conceptuals bàsiques de l'exercici de valoració i de presentació de resultats. Amb aquesta finalitat comptarà amb el suport de cinc equips de recerca responsables de l'aplicació dels mètodes de valoració econòmica als cinc diferents tipus d'actius naturals en què s'ha dividit el territori d'Espanya en el context d'aquest projecte:\nSòl agrícola i pastura : equip del Departament d'Economia i Ciències Socials Agràries de l'Escola Tècnica Superior d'Enginyers Agrònoms de la Universitat Politècnica de Madrid, liderat pel Sr. Alberto Garrido Colmenero.\nBoscos : equip del Departament d'Economia i Gestió Forestal de l'Escola Tècnica Superior d'Enginyers Forestals de la Universitat Politècnica de Madrid, liderat pel Sr. Luis Díaz Balteiro.\nRecursos hídrics : equip del Departament d'Economia, Sociologia i Política Agràries de l'Escola Tècnica Superior d'Enginyers Agrònoms i Forestals de la Universitat de Còrdova, liderat pel Sr. Julio Berbel Vecino.\nCostes i platges : equip del Departament d'Economia Aplicada - Centre de Recerca Econòmica UIB-SA NOSTRA de la Universitat de les Illes Balears, liderat pel Sr. Antoni Riera Font.\nOceà obert i plataforma continental : equip del Departament de Fonaments d'Anàlisi Econòmica I de la Universitat del País Basc liderat per la Sra. M. Carmen Gallástegui Zulaica.\nPer a cada un dels equips de recerca esmentats s'estableix un conveni de col·laboració específic amb la finalitat de determinar les responsabilitats assumides per les parts implicades.\nSegona.¿ El present conveni de col·laboració específic té com a objectiu definir les condicions en què operarà la col·laboració entre el Grup d'Economia Ambiental de la UAH i l'equip del Departament d'Economia Aplicada - Centre de Recerca Econòmica (UIB-SA NOSTRA) de la UIB.\nTercera.¿ El Grup d'Economia Ambiental de la UAH i el grup de recerca del Departament d'Economia Aplicada - Centre de Recerca Econòmica (UIB-SA NOSTRA) de la UIB col·laboraran, juntament amb la resta d'entitats implicades, en la realització del projecte VANE, els objectius del qual són:\nIdentificar els actius naturals que formen part del patrimoni natural d'Espanya i establir el model econòmic d'assignació del valor dels seus serveis ambientals amb la finalitat de determinar aquest valor en termes d'unitats de superfície, allà on sigui possible.\nAvaluar les possibilitats de definir models de transferència de valors (tant escalars com funcions completes) per a cada un dels grups d'actius identificats sobre la base d'estudis específics.\nAnalitzar els nivells d'agregació d'informació per tal de nodrir un sistema d'informació territorial del patrimoni natural.\nQuarta.¿ Les tasques de coordinació conceptual i metodològica i de presentació de resultats i conclusions corresponen al Grup d'Economia Ambiental del Departament de Fonaments d'Economia i Història Econòmica de la UAH, liderat pel Sr. Diego Azqueta Oyarzun. El seu paper es divideix en tres aspectes bàsics:\nDefinició de criteris homogenis per a la valoració dels diferents béns i serveis ambientals dels cinc tipus d'actius naturals prevists, sempre en coordinació amb els equips responsables d'aquests treballs.\nIntegració i contrast dels models de transferència de resultats, analitzant la millor bibliografia disponible i els diferents resultats obtinguts per a cada un dels actius naturals analitzats. Per això són fonamentals els inputs proporcionats pels equips col·laboradors, que duran a terme la labor de definició i desenvolupament de les funcions de transferència per a cada un dels actius ambientals definits.\nAnàlisi de les possibilitats d'integració de valors, com a pas previ a la definició d'un sistema d'informació territorial que permeti la seva representació espacial. Aquesta anàlisi es desenvoluparà en quatre nivells: en l'àmbit de béns o serveis ambientals, en l'àmbit d'actiu o ecosistema, per a individus (p. ex., agregant disposicions individuals que cal pagar per accedir a un espai natural protegit) i entre generacions (incorporant consideracions sobre l'anàlisi d'incertesa, llindars d'irreversibilitat, descompte del futur, etcètera), tot assenyalant totes les cauteles convenients.\nCinquena.¿ L'equip del Departament d'Economia Aplicada - Centre de Recerca Econòmica UIB-SA NOSTRA, liderat pel Sr. Antoni Riera Font, s'encarregarà, en el marc del projecte VANE, de la valoració econòmica del flux dels béns i serveis ambientals proporcionats per l'actiu natural ¿zona costera', la qual cosa inclou les tasques o responsabilitats següents:\nEstimar la contribució, en termes de benestar, associada al flux de béns i serveis ambientals proporcionats per l'actiu natural objecte d'estudi, tot considerant la gamma completa de valors d'ús directe, indirecte, opció, quasiopció i no ús. Eventualment, inclouria la necessitat de desenvolupar un estudi ex novo , per a l'assoliment exhaustiu del projecte, de manera complementària a la revisió de literatura o a la utilització dels resultats obtinguts en projectes de recerca anteriors.\nProporcionar inputs intermedis per a l'elaboració d'informes de progrés i exposició d'avanços en les reunions de seguiment convocades pel Ministeri de Medi Ambient. En el moment de finalitzar el projecte, haurà de lliurar un informe final al Grup d'Economia Ambiental de la UAH amb els resultats i conclusions obtinguts i els supòsits, cauteles i limitacions més importants considerats en la recerca.\nContribuir a la definició de mòduls de transferència de resultats, amb la finalitat de disposar en última instància de funcions de transferència de resultats acompanyats d'una explicació precisa dels supòsits clau i una revisió dels factors limitants, per a l'actiu natural que s'estudia.\nSisena.¿ El present conveni de col·laboració específic entrarà en vigor a partir de la data de la signatura i la seva vigència es mantindrà fins al desembre de 2007, data de lliurament de l'informe final, amb possibilitat de pròrroga si així ho acorden ambdues parts. Es reservarà fins al 30 de gener de 2008 per introduir les modificacions que s'estimin necessàries en l'informe final o esmenar errades d'edició, si n'hi ha.\nSetena.¿ Com a contraprestació per la col·laboració en el projecte VANE d'acord amb les condicions d'aquest conveni específic, la UAH lliurarà la quantitat total de 90.000 euros, incloses totes les despeses i els impostos que puguin gravar l'operació, a la UIB, que es farà efectiva conformement a les condicions següents:\n- 9.000 euros (10% del pressupost total) la primera quinzena de novembre de 2006, una vegada rebut de conformitat un primer informe de progrés.\n- 54.000 euros (60% del pressupost total) la segona quinzena de juliol de 2007, una vegada rebut de conformitat un segon informe de progrés.\n- 27.000 euros (30% del pressupost total) la segona quinzena de desembre de 2007, una vegada rebut de conformitat un tercer informe (final) que exposi les qüestions fonamentals ressenyades en l'objecte o contingut del conveni.\nVuitena.¿ La investigació que té per objecte aquest conveni es podrà interrompre de comú acord entre les parts contractants, sia perquè considerin els treballs finalitzats abans del període marcat o per qualsevol altra causa.\nEn cas d'interrupció del conveni amb anterioritat a la data de conclusió establerta en la clàusula sisena, l'equip investigador del Departament d'Economia Aplicada - Centre de Recerca Econòmica UIB-SA NOSTRA de la UIB remetrà al Grup d'Economia Ambiental de la UAH un informe dels resultats obtinguts fins al moment i podrà utilitzar lliurement aquests resultats, sempre que salvaguardi les condicions estipulades a la clàusula següent.\nNovena.¿ Les dades i els informes obtinguts de manera conjunta, així com els resultats finals, tindran caràcter confidencial. Cada una de les parts es compromet a no difondre, en cap aspecte, les informacions científiques o tècniques derivades del desenvolupament del projecte d'investigació objecte d'aquest conveni, mentre aquestes informacions no siguin de domini públic.\nD'acord amb les condicions generals del projecte, els drets de propietat intel·lectual sobre els resultats del projecte VANE corresponen a TRAGSATEC. Queden reservats a la Universitat d'Alcalá i a la resta dels autors de l'obra col·lectiva els drets de reproducció, distribució i comunicació pública de caràcter domèstic i, a més, els autors podran fer ús dels treballs, objecte del present conveni, per a publicacions científiques, activitats docents o de divulgació sense cap altre requisit que el de fer constar en tots els casos que el projecte l'ha finançat la Direcció General per a la Biodiversitat del Ministeri de Medi Ambient, tal com s'exposa en el conveni signat a aquest efecte entre TRAGSATEC i la Universitat d'Alcalá. Addicionalment, en les eventuals publicacions es respectarà sempre la menció als autors del treball que hagin intervingut en la producció dels resultats i conclusions presentats.\nDesena.¿ L'incompliment de qualsevol de les obligacions contretes pel present conveni per una de les parts facultarà l'altra per rescindir-lo, i quedaran automàticament anul·lats tots els drets corresponents sobre el seu objecte.\nOnzena.¿ Les parts podran denunciar o modificar aquest document en qualsevol moment de comú acord. Les disposicions de la clàusula novena subsistiran després de l'acabament o rescissió del present contracte.\nDotzena.¿ Aquest document es podrà elevar a escriptura pública a petició de qualsevol de les parts contractants, que es farà càrrec de les despeses, o quan així ho exigeixi la legislació vigent.\nI, com a prova de conformitat, signen aquest conveni en el lloc i data indicats a l'encapçalament, en quatre exemplars, dos en català i dos en castellà; cada una de les parts se'n queda un en cada idioma.\nPer la Universitat d'Alcalá\nVicerrectora de Recerca i Innovació\nEl present conveni protocol el va aprovar el Consell de Direcció de data 4 de juliol de 2006 i el va ratificar el Consell de Govern en data 26 de setembre de 2006, de conformitat amb el que estableixen els articles 21.2.24 i 178 dels Estatuts de la Universitat de les Illes Balears, aprovats pel Decret 170/2003, de 26 de setembre (BOIB núm. 136, de 30 de setembre).


El ple d'Olot aprova l'expropiació d'un terreny per a poder construir l'Espai Cràter - Garrotxa Digital\nComentaris tancats a El ple d’Olot aprova l’expropiació d’un terreny per a poder construir l’Espai Cràter\nL’Espai Cràter segueix ocupant bona part dels darrers plens, abans no s’encari l’inici de la seva construcció el primer trimestre de l’any vinent. Així, en l’última sessió es va aprovar l’expropiació d’un terreny necessari per completar el centre, i que se suma a l’espai reservat per a la seva construcció. L’adquisició té un cost de gairebé 66.000 euros, i va tenir el suport de l’equip de govern de Junts per Catalunya i el PSC.\nPep Berga, alcalde d’Olot: Fer-lo és contribuir que la ciutat vagi més bé, que sigui atractiu, que sigui un centre pedagògic sobre el vulcanisme i que hi puguin néixer projectes de formació i divulgació.\nTot i la seva oposició, Esquerra espera que el projecte funcioni pel bé de la ciutat.\nJosep Quintana, portaveu ERC: La prioritat és que sigui un bon projecte. Desitjarem que nosaltres ens equivoquem i no s’equivoquin vostès, però a nosaltres l’Espai Cràter ens genera dubtes.\nLa CUP també s’hi va oposar, i va demanar perquè no es feia una consulta sobre aquesta inversió, un debat que va interessar a Esquerra però que els socialistes van rebutjar.\nLluís Riera, portaveu CUP: Si s’ha consultat per la variant, o pel Firal, perquè no es consulta sobre l’Espai Cràter?\nJosep Guix, portaveu PSC: Hi havia partits que portaven al seu programa fer l’Espai Cràter, i les votacions són costoses i per tant no cal consultar sobre aquest tema: la democràcia és que votem cada quatre anys.\nL’altre punt destacat del ple va ser l’aprovació inicial del reglament de funcionament intern del programa HolaDomus, on Esquerra i la CUP s’hi van abstenir. La sessió també va aprovar per unanimitat una moció presentada per la CUP, que demana establir zones d’aparcament limitat prop de les farmàcies, un projecte que ja s’està realitzant segons l’equip de govern.\nOlot Televisió seguirà la Fira Orígens en directe dissabte a les 13h\nVeïns d’Olot contraris a retirar els símbols feixistes\nEn el ple d’ahir de l'Ajuntament d'Olot diversos veïns de la ciutat van presentar una moció contra la decisió del consistori de treure els símbols feixistes que hi ha al panteó funerari del camentiri d’Olot en honor dels olotins caiguts durant la Guerra…\nUn Corpus més especial, encara, per Andreu Girona: nou cap dels geganters\nAndreu Girona porta una dècada ballant i aquest Corpus s’estrenarà com a cap dels geganters, succeint d’aquesta manera a Aniol Massegur, el que assegura que ha estat un referent i una persona que ha deixat petjada, en el grup de balladors de la faràndula.…\nLes entitats empresarials esperen que s’imposi la necessitat de desdoblar la variant al seu pas per les Preses i la Vall d’en Bas\nAquesta setmana han pogut escoltar a Olot Televisió com el conseller d'Empresa, Jordi Baiget, es negava a tancar la porta a les demandes de les entitats empresarials per desdoblar la variant de la C-37 al seu pas per les Preses i la Vall d'en Bas. És més, es…


Diari MEF, MEF a diari: El sol de tardor i el sòl de dol (sense vetusta gonella)\nEl sol de tardor i el sòl de dol (sense vetusta gonella)\nAvui de bon matí la famosa boira osonenca ha fet acte de presència i a l'hora del pati ja s'havia aixecat mostrant un sol de tardor d'aquells que fan goig. Passejant a l'hora de l'esbarjo pel pati-bosc que tenim he trobat alguns bolets* i també alguns envasos d'algun bric i embolcalls de porqueries industrials per terra; he pensat que molt que hi estiguem a sobre segueixen havent-hi nens que tiren deixalles pel pati i m'he emprenyat, què voleu que us digui. Ho fan per no acostar-se a les papereres? ho fan sense adonar-se'n? No ho sé, el que sé és que poques escoles tenen el privilegi de tenir un pati com el nostre i embrutar-lo és no valorar aquesta sort.\n* Sóc mal boletaire però diria que els bolets no eren comestibles per humans.\nFoto: "La fageda a la tardor" de JRoca'08\nSignat per JRoca_Font a dimarts, d’octubre 21, 2008\nQuina foto més guapa! Malgrat la nostra insistència a que no llencin res al terra, sembla que en alguns casos és una lluita inútil. Només ens resta seguir insistint.\nNoi, saps què ens hem acostumat a fer nosaltres a l'escola en acabr l'esbarjo? A fer "batuda de papers, brics i bajanades vàries, això amb els petits, que esperem que quan es facin grandets recordaran com a CI ells solets es menjaven els patis...\nEi, m'estas posant molt difícil discrepar...\nÉs possible que el ritme d'una peli a l'any condicioni moltes coses, però quan un té 72 anys, ja és edat de fer (només) el que et vingui de gust, no?\nI sí, totalment d'acord, els blocs estan bé, molt bé, però el plaer d'una conversa amb una birreta pel mig, això -de moment- encara no ho superen les "tics".\nmerci pel comentari. sí, es tracta de seguir insistint.\nA l'antiga escola també ho fèiem i en aquesta em sembla que ho proposaré si veig que la cosa no millora.\naquest argument de peli per any potser cau pel seu propi pes tenint en compte que ho ha fet tota la vida; en aquest cas afegeixo que es fa gran i ja no està per aquests "trotes".


ORIENTACIÓ EN ESTUDIS POSTOBLIGATORIS PER ALS ALUMNES DE SIEI - Escola el Cim Vilanova\nORIENTACIÓ EN ESTUDIS POSTOBLIGATORIS PER ALS ALUMNES DE SIEI\nmarç 17, 2020 | ESO, General\nJa fa unes setmanes que hem iniciat la orientació en estudis postobligatoris per als alumnes de SIEI a secundària. Pensem que és molt important que coneguin els instituts que cursen amb formacions adaptades, que vegin on es troben i que puguin descobrir de primera mà en què consisteix cada formació i possibles oficis. Per a ells l’orientació que fa l’escola i la família és molt important però la seva paraula ha de ser escoltada, pel que considerem que cal informació pràctica perquè puguin tenir un major coneixement. Hem analitzat les habilitats de cada un d’ells i elles i hem realitzat visites a diverses empreses que tenen en compte la diversitat, tastant algunes opcionsabans que sigui el moment d’afrontar completament el canvi.\nPretenem que la transició al món postobligatori sigui amb més coneixement i acompanyament, formant-se una idea més clara i resolent pors i dubtes que els puguin sorgir.A les fotografies podeu observar la darrera visita que vam fer a l’Hort de Càritas a Vilanova i la Geltrú, on el Quim ens va ensenyar tota mena de verdures i en què consisteix la feina de camp. Quan haguem finalitzat les visites analitzarem quines habilitats han vist que es necessiten i ho comparem amb les que van veure que tenen ells.


Brussel·les estableix quotes per repartir els immigrants que demanen asil | Internacional | EL PAÍS Catalunya\nLa Comissió presentarà la seva proposta dimecres. Els fluxos d'estrangers es repartiran “de manera obligatòria i automàtica” quan hi hagi una afluència massiva\nBrussel·les 10 MAI 2015 - 11:24\tCEST\nImmigrants rescatats reben menjar de la Creu Roja aquesta setmana a Salern (Itàlia). Ivan Romano Getty Images\nLa resposta que els líders europeus han donat al drama de la immigració ha estat “immediata però insuficient”. Qui s'expressa així no és un partit polític ni una ONG, sinó la mateixa Comissió Europea, que aquesta setmana presentarà la seva esperada proposta per gestionar millor els fluxos migratoris. Vistes les disparitats entre Estats membres en el grau d'acolliment que fan dels refugiats potencials, l'Executiu comunitari proposarà una mesura que generarà tensions en el si de la Unió Europea: la fixació de quotes d'acolliment d'estrangers en funció del PIB, la població i la desocupació de cada país, així com del nombre de demandants d'asil registrats en anys anteriors.\n“La UE no hauria d'esperar per actuar fins que la pressió sigui intolerable”, justifica el document, a què ha tingut accés EL PAÍS. Amb un sistema que concentra el 72% de les demandes d'asil en quatre països —un terç del total recau a Alemanya—, Brussel·les ha decidit actuar per dues vies. De manera immediata, activarà el sistema d'emergència previst en els tractats quan es detecti “un influx sobtat” d'estrangers d'un país tercer. Aquest mecanisme permetrà una distribució de demandants d'asil “amb una participació justa i equilibrada” de tots els Estats membres. I amb caràcter permanent, Brussel·les presentarà una nova norma a final d'any que distribueixi els immigrants “de manera obligatòria i automàtica” quan hi hagi una afluència massiva d'estrangers.\nAquest caràcter vinculant constitueix la principal novetat de l'anomenada agenda europea d'immigració que el col·legi de comissaris aprovarà dimecres. Fins ara eren els Estats membres els que podien adoptar decisions davant situacions d'emergència. Conscient de les dificultats polítiques per acceptar refugiats, especialment en països que ja suporten la pressió de les arribades a les costes, Brussel·les ha decidit que el repartiment sigui directe i obligatori.\nAquest model descarregarà, previsiblement, Alemanya i Suècia de bona part dels seus demandants d'asil per recol·locar-los en països com Espanya, Portugal o Romania, que figuren entre els quals menys demandants absorbeixen. La UE compensa d'aquesta manera els països del nord, que van fer un esforç a l'última cimera extraordinària de finals d'abril en acceptar destinar més recursos per afrontar les arribades d'estrangers pel Mediterrani. “Els Estats membres hauran de mostrar solidaritat i doblar els seus esforços per assistir els països que estan en primera línia”, diu la proposta, com si fos un recordatori de la necessària assistència als països més propers a les fronteres exteriors.\nAquesta solidaritat no podrà limitar-se a fixar quotes amb els immigrants que ja han arribat a Europa. L'Executiu comunitari llançarà una recomanació a finals de mes per a l'acolliment de refugiats en origen, és a dir, els que no han entrat encara a la UE. El nombre de places apareix al document de la Comissió marcat amb tres ics, però Brussel·les apunta com a pista que l'ONU recomana per a Europa un objectiu anual de 20.000. Fins ara les xifres amb prou feines superen els 7.000 acollits, mentre que als Estats Units s'acosten a 60.000. També aquí es tindrà en compte el PIB i la resta de criteris esmentats per al repartiment dels estrangers que ja són a Europa. I si la voluntarietat no funciona, Brussel·les anuncia un model obligatori a partir del 2016. Les xifres definitives se sabran a final de mes.\nPer facilitar aquesta recol·locació d'estrangers que fugen dels conflictes, Brussel·les proposa una idea que, sense arribar a fixar centres europeus en països tercers per demanar asil, s'hi aproxima bastant. La UE establirà a final d'any un centre pilot al Níger que permetrà organitzar el viatge a Europa d'aquells refugiats que els països acceptin de manera voluntària.\nTots aquests projectes rebran diners. El document que es presentarà la setmana vinent inclou 50 milions d'euros extraordinaris per fomentar l'acolliment d'estrangers en origen per al 2015 i 2016. 60 milions més es destinaran a les tasques de recepció i assistència sanitària dels països “que estan sota una especial pressió”. I es destinaran 30 milions més a la cooperació regional.\nEl revers de tota aquesta solidaritat és un augment de la duresa en les devolucions de tots aquells a qui es considera sense dret a l'asil. Només el 39% de les expulsions decretades el 2013 es van executar, un aspecte que, en opinió de Brussel·les, fomenta les arriscades sortides cap a Europa. La Comissió proposa donar nous poders a Frontex, l'agència de supervisió de fronteres, per agilitar aquests retorns.\nTot i que és ambiciosa respecte al marc actual, la iniciativa de Brussel·les no deixa de ser un conjunt de solucions fragmentàries al repte migratori. El mateix Executiu comunitari conclou el seu document amb tres propostes de futur que sí que suposarien una revolució: un sistema únic d'asil, amb criteris homogenis a tots els països, una gestió unitària de les fronteres, amb un cos europeu encarregat de protegir-les, i un sistema integrat d'immigració legal que creés “una reserva europea d'immigrants qualificats” accessible per als empresaris.\nEl fracàs de la targeta blava\nTot i que alguns Estats membres ara no ho conceben, l'envelliment de la població europea provocarà una pèrdua de 17,5 milions de persones en edat de treballar la propera dècada. I les necessitats laborals canvien cada vegada amb més rapidesa. La Comissió Europea veu en la immigració la resposta a aquests desafiaments i es proposa ampliar els canals legals per atreure treballadors d'altres territoris.\nCom a mesura més concreta, l'Executiu comunitari revisarà l'anomenada targeta blava, un instrument destinat a aplanar el camí a Europa a treballadors qualificats, però que només ha aconseguit reunir des del 2011 16.000 persones al club comunitari, 13.000 en un sol país, la qual cosa implica que els 27 restants pràcticament no hi han recorregut. En un moment en què escassegen els recursos econòmics, Brussel·les proposa estendre aquesta targeta també a emprenedors —no només a empleats per compte d'altre— que estiguin disposats a invertir a Europa. També s'intentarà facilitar l'estada a professionals del sector serveis que es desplacin temporalment a la UE a treballar per a empreses o Governs. I es proposarà eliminar el requisit de visat a algunes nacionalitats.


Catalunya: cap a un nou model de pràctiques acadèmiques universitàries externes? - Pime al dia\nEl passat mes de desembre va ser presa en consideració la Proposició de Llei reguladora de les pràctiques acadèmiques universitàries externes, presentada pel Grup Parlamentari Confederal d’Unidos Podemos-En Comú Podem-En Marea. La Proposició, que compta amb 22 articles, té com a objecte el desenvolupament de la regulació de les pràctiques acadèmiques dels alumnes universitaris, actualment regulades pel RD 592/2014, d’11 de juliol.\nAixí doncs, aquesta proposició hauria de constituir una oportunitat per establir aquelles condicions marc que permetin potenciar la finalitat formativa de la realització de pràctiques, concretant aspectes que millorin el model de gestió i garanteixin la qualitat i millora de l’ocupabilitat de les persones, així com la implementació generalitzada de les pràctiques a tots els plans d’estudis universitaris. Tanmateix, cal garantir també que la participació de tots els actors que formen part del sistema de pràctiques (estudiants, universitats i empreses) es porti a terme en igualtat de condicions, i sense restriccions que vagin més enllà de les coherents amb la finalitat formativa de l’esmentat sistema.\nEn el preàmbul de la Proposició de Llei es fa una exposició de motius basada en la pressuposició de frau generalitzat per part de les empreses col·laboradores en les pràctiques. Aquest supòsit sembla que porta a establir una sèrie de propostes que poden provocar una desestabilització del sistema de pràctiques. En aquest sentit, es proposa, entre altres, la supressió de les pràctiques extracurriculars, la contribució de les quals és imprescindible tant per a aquells plans d’estudis que no compten amb pràctiques curriculars, com per a aquells en què el nombre d’hores de pràctiques curriculars és molt limitat, de manera que constitueixen una oportunitat per a completar la formació i incrementar l’ocupabilitat de les persones estudiants.\nLa Proposta de Llei introdueix també una sèrie d’elements que pretenen assimilar les pràctiques universitàries a les característiques d’una relació laboral, amb els riscos que això comportaria en relació a garantir la seva naturalesa i finalitat formativa. Alguns d’aquests elements són l’equiparació del període de pràctiques al període de prova, la incorporació del concepte de “contraprestació econòmica”, la introducció del Salari Mínim Interprofessional com a referència, o l’eliminació de qualsevol referència a la condició no laboral de les pràctiques.\nEn un marc en constant canvi i especialització del mercat de treball, la realització de pràctiques en empreses constitueix un factor rellevant en l’adquisició i el desenvolupament de competències professionals tècniques, personals i participatives, necessàries per a l’exercici de la professió, que difícilment podrien desenvolupar-se exclusivament en l’entorn acadèmic. Podríem dir, doncs, que les pràctiques afavoreixen l’ajust entre les competències que s’adquireixen mitjançant el sistema formatiu i les que demanda el mercat de treball.\nTenint en compte l’actual situació de les persones joves davant el mercat de treball, les pràctiques formatives esdevenen una solució de gran potencial per a facilitar la transició entre el sistema formatiu i el laboral. Per això esdevé imprescindible no només mantenir-les sinó potenciar-les, efecte que només s’obtindrà si s’estableixen les condicions que permetin una intensificació de la participació de les empreses. Per assolir aquesta fita, caldrà tenir en compte quina és l’estructura del nostre teixit empresarial, amb el qual s’hauran de plantejar elements que impulsin la col·laboració de les microempreses i pimes.\nLa Proposició de Llei es troba actualment en període d’esmenes.\nArticle anterior Com puc crear continguts d’interès? El Buyer Persona\nArticle següent Els temes socials són una prioritat per a Brussel·les i PIMEC


1. De bon matí, si estàs de vacances a la costa, camina sol per la vora del mar. Mira com el sol es reflecteix a l'aigua pensant en les coses que t'agraden més de la vida. T'ajudarà a sentir-te feliç.\n2. Intenta utilitzar totes les paraules noves i les frases fetes que has après aquest any: podràs dir més coses, podràs pensar més coses i aquest fet et farà sentir més lliure.\n3. Llegeix el màxim possible sense cap obligació; busca el teu espai i moment. Llegeix perquè l'estiu t'inspira aventures i somnis, llegeix perquè et dóna la gana, llegeix perquè sents que ho necessites. Llegint, et sentiràs com els ocells volant. Llegeix perquè és la millor rebel·lió. Comparteix les teves lectures, passa per la biblioteca i prova llibres sense compromís.\n4. Evita totes les coses, situacions i personatges que et facin sentir negatiu i buit. Cerca situacions estimulants i amics que t'apreciïn i t'entenguin per ser com ets.\n5. Si et sents trist o espantat, no et preocupis. L'estiu, com totes les grans coses, trastoca l'ànima. Intenta escriure un diari on puguis plasmar els teus sentiments. Comparteix-lo amb qui vulguis però discretament.\n6. Balla sense sentir-te avergonyit. Allibera tensions, crida, salta. Molt. I què?\n7. Almenys una vegada has de veure com surt el sol. Estigues en silenci i respira. Tanca els ulls agraït. Valora què tens, no exigeixis res si no t'ho mereixes, pensa-hi.\n8. Practica molt esport. Camina. Neda. Vés amb bicicleta. Hi ha molts camins per a descobrir, organitza sortides de tarda amb amics.\n9. Compte amb les xarxes socials, els mòbils i les consoles. La vida no té 5 polzades, es veu molt millor sortint a fora amb amics; quedar-se a casa amb màquines insensibles no pot omplir igual i els desconeguts amb qui jugues online són això, desconeguts. Fes un ús responsable de les xarxes. La prioritat sempre ha de ser la paraula i no el xiulet d'un dispositiu electrònic.\n10. Recorda què has après a l'escola, no només els continguts curriculars, hi ha coses que t'emportes per tota la vida i potser ara no ets -encara- capaç de valorar.\n11. Sigues feliç com el sol, indomable com el mar. No et deixis entabanar per promeses de persones que no t'inspiren confiança.\n12. Sigues sempre educat, respectuós amb tothom i estigues disposat a ajudar sense esperar res a canvi. Caminar amb el volum del teu Mp3 a tot drap pot molestar a la gent i és una manca de respecte a part de ser una estupidesa tenint en compte que fa molt de temps que es van inventar els auriculars.\n13. Gaudeix de pel·lícules i cançons amb diàlegs i lletres emotives si pot ser en versió original amb subtítols si et fan falta. Això t'ajudarà a millorar les teves habilitats lingüístiques i les teves oportunitats de somiar. No deixis que la pel·lícula acabi amb els títols de crèdit, viu l'experiència tot l'estiu. La cançó de l'estiu no és la millor cançó, és la que està més de moda, busca la cançó que t'aporti alguna cosa estigui o no de moda.\n14. Durant el dia o la nit, somia en com pot ser la teva vida. Durant l'estiu, reuneix forces per no rendir-te mai per perseguir els teus somnis. La música i la lectura poden ajudar-te.\n15. Utilitza la ironia, juga buscant complicitats, sigues original. Ets únic!


ASAJA torna intoxicar informativament contra la protecció del territori\nASAJA torna intoxicar informativament contra la protecció del territori\tDimecres, 01 Febrer 2017 12:49\tASAJA torna intoxicar informativament contra la protecció del territori\nLes manifestacions del seu gerent en relació a la proposta d’ampliació de ZEPAs a Mallorca són plenes de demagògia i falsedats.\nASAJA es mobilitza contra la Conselleria de Medi Ambient esgrimint queixes en àmbits ben diversos (Xilella, inundacions, retard en els pagaments, ...). Entre elles es troba també l’oposició a l’ampliació de la xarxa de Zones d’Especial Protecció per a les AUS (ZEPA).\nSense entrar a valorar l’opinió que ens mereixen les altres crítiques, consideram altament tòxiques les declaracions en relació a la iniciativa del Govern de declaració de noves ZEPAs. Així, el gerent de l’entitat ha declarat que la protecció de les ZEPAs implicarà greuges diversos per a la pagesia, com per exemple no poder semblar allò que es vulgui, ni poder edificar naus agrícoles, així com també limitacions a la caça.\nDes del GOB aquests arguments ens recorden als que ja es varen emprar fa 16 anys per l’entitat en la campanya contra la creació del parc natural de Llevant, en la que en el marc d’una estratègia intoxicadora igualment es llançaren tot tipus de missatges alarmistes i mentides amb un objectiu clarament polític.\nRecordam que la declaració d’espais protegits, i en concret de zones de la Xarxa Natura 2000 (ZECs i ZEPAs) és ben compatible amb l’aprofitament agrari, i no implica limitacions generals per a la caça. De fet a les Balears ja existeixen actualment més de 114.000 hectàrees de zones LIC o ZEPA, a les quals en cap cas aquestes figures impliquen ni limitacions per a l’ús agrari ni per a la caça.\nLlegir 3002 vegades\tDarrera modificació el Dimecres, 01 Febrer 2017 12:53\tTuiteja-ho\tPublicat a\n« La junta rectora de sa Dragonera, a favor de l’ampliació marítima del parc natural\tEn el dia mundial de les zones humides, el GOB recorda a Medi Ambient la problemàtica de s’Albufera de Mallorca »


Hospitals en Victoria - Directori - Llistat - Guia - Hospital - Austràlia - Hospitalsworldguide\nPàgina d'inici › Per país › Austràlia › Hospitals en victoria\nHospitals en victoria Austràlia\nVolem continuar proporcionant informació útil i precisa a totes les persones que necessiten saber com trobar o contactar Hospitals en Victoria. Per tant, instem a tots els nostres usuaris que, en cas de trobar errors, informeu-nos-nos perquè puguem corregir-los immediatament. Pots ajudar-nos?.\nPerquè no patiu en silenci, preocupat per alguna cosa estrany sense saber què és, consulteu-lo ara amb un bon metge. Aquí trobareu tots els hospitals Austràlia, i cadascun dels Hospitals en Victoria, registrats amb telèfons de contacte i adreça, perquè pugueu anar a l'hospital més proper.\nVictoria posseeix 5188100 habitants i és una zona on hi ha hospitals públics i privats. Si cerqueu Hospitals en Victoria, feu un cop d'ull a la llista que oferim i veureu totes les dades de contacte de cadascun dels hospitals d'aquesta àrea geogràfica.\nPagar una cita o proves de diagnòstic en hospitals privats pot ser bastant car. Si no hi ha molta llista d'espera als hospitals públics Victoria (Austràlia), val la pena anar a un d'ells. Aquí trobareu una llista amb cadascun d'aquests centres\nEstàs cansat d'esperar una cita per a un hospital públic? Aquí us mostrem una llista dels hospitals privats que hi ha Victoria (Austràlia) perquè pugueu atendre'l molt abans del que havíeu previst\nMostrant 33 Hospitals en Victoria\nHospitals en Victoria per ciutat important\nEmmalaltir pot ocórrer de sobte, el moment que menys espera. Si visiteu o visiteu Melbourne, aquesta bella ciutat Austràlia, i teniu símptomes molestos com el dolor abdominal, nàusees o vòmits, potser hauríeu d'anar a l'hospital més proper. Vegeu tota la informació de l'hospital aquí a Hospitalsworldguide.\nLa salut no és només l'absència de malaltia, sinó també un estat de benestar físic, psicològic i social. Un concepte molt ampli és la veritat, però la veritat és que si en algun d'aquests camps ens trobem malament, és hora de buscar l'especialista adequat. Aquí trobareu tots els hospitals a Geelong, a Austràlia, per contactar amb el vostre especialista.\nA Geelong West, una ciutat situada a Austràlia, la gent pot comptar amb diferents centres hospitalaris per atendre les seves emergències mèdiques o les seves consultes rutinàries amb el seu especialista. Si voleu contactar amb algun d'aquests centres, cerqueu-los aquí.\nTenir la salut és el primer i més important per fer-nos sentir feliços i complerts. Si necessiteu un especialista en algun camp com medicina general, pediatria, geriatria, psiquiatria, psicologia, etc., busqueu-lo en aquest directori d'hospitals Ballarat, Austràlia.\nNo espereu més si necessiteu veure el vostre especialista avui mateix. La vostra salut hauria de ser la vostra prioritat i ha d'estar en bones mans. Consulteu aquí en aquesta base de dades d'hospitals, el vostre hospital més proper a Bendigo, Austràlia.\nSovint un accident passa quan menys ho esperem. Si això us ha succeït a vostè o algú que està amb vostè a Mildura, Austràlia, truqueu o aneu a l'hospital més proper. Aquí trobareu tot el que necessiteu saber per contactar amb aquests centres.\nHospitals en Victoria per província\nVeure tot: Hospitals en Victoria per província


❇ Molt fort: Acusen 'Sálvame' de comprar bebès\nUn dels col·laboradors del programa ha estat titllat de comprar nens\nper Nadine Salinas diumenge, 9 d’agost 2020 - 16:59h\nSálvame ha anat perdent col·laboradors i alguns s'han girat en contra dels actuals | Telecinco\nFa més de tres anys que un dels col·laboradors de 'Sálvame' va manifestar el seu desig de ser pare, malgrat no conèixer-se-li una parella. El desig de Kiko Hernández es va fer realitat a principis de 2017, quan van néixer les seves dues filles, Abril i Jimena, que va tenir gràcies a la gestació subrogada.\nL’arribada de les seves petites va suposar el moment més especial en la vida del tertulià, i en el més important, tot i això, va implicar que no paressin de ploure-li crítiques i acusacions.\nKarmele, una de les rivals eternes\nAquesta vegada ha estat una de les rivals eternes del programa de tardes de Telecinco la que ha tret el tema a les xarxes. En el seu compte de Twitter, Karmele Marchante, ha arremès contra Kiko Hernández i contra Jorge Javier Vázquez.\nLa periodista ha acusat el madrileny de «comprar criatures», fent al·lusió a com es va convertir en pare: a través de la gestació subrogada. Cal recordar que és una pràctica que a Espanya està prohibida i que pot considerar-se un dels pitjors delictes, ja que és sospesada com a tràfic de persones.\nPerò no ha estat Kiko l'única persona a la qual ha atacat l'excol·laboradora de 'Sálvame', sinó que aquesta ha qualificat a tots els col·laboradors de «gentussa» i com una «colla miserable d'ignorants». A més, ha manifestat que tenen una «obsessió» amb ella, fent especial al·lusió a Jorge Javier Vázquez, a qui ha titllat de «maltractador, misogin i nan psicòpata».\nKarmele també ha explicat que el català els exigeix als col·laboradors que li facin la gara-gara, però que ella mai va caure en el seu joc. Per si no fos prou, també ha arremès contra la direcció del programa, als quals ha acusat de «donar ordres per a desvirtuar als col·laboradors», amb la intenció de guanyar audiència.\nLa periodista també ha explicat a les seves xarxes socials algunes de les quals coses que va viure quan hi treballava: «Carreres de drogues als banys i camerinos, alcohol, mentides no informatives, ordres de la direcció per a desvirtuar esdeveniments per a major audiència».\nLa resposta de Jorge Javier Vázquez\n«Feia temps que no sabia res d'ella. De tant en tant es fica en tolls a cop de tuit i aprofita qualsevol ocasió per a ventar a tot el que faci olor a ‘Sálvame’», ha començat escrivint el presentador al blog de la revista 'Lecturas', en resposta a les paraules que li ha dedicat la seva excompanya.\n«Karmele és divertida, és divertidíssima. Les seves anades d'olla són llegendàries i si l’agafes de bones, tot el que surt per la seva boca és pur dadaisme. És la dona més egoista que he conegut en tota la meva vida, encara que ella es creu que és el súmmum de la generositat i la solidaritat».\n«Potser aquí radica la seva grandesa: en la incapacitat més absoluta per a analitzar d'una manera objectiva l'esdevenir d'éssers, animals i coses», ha finalitzat Jorge Javier.\nMenor Sálvame Kiko Hernández Jorge Javier Vázquez


La consellera de Salut visita un dels cribratges massius anti-Covid a les universitats catalanes\nquery_builder 9 abril 2021 13:29\nDes de la Universitat de Girona, Alba Vergés destaca la importància d’acostar-se als joves i tallar les cadenes de transmissió del virus\nLa consellera de Salut, Alba Vergés, ha fet una visita aquest matí a la Universitat de Girona (Udg), una de les dotze universitats de Catalunya que participa en el cribratge massiu per fer front a la Covid-19. Vergés ha explicat que estan “molt satisfets” amb la participació dels joves en aquest cribratge i ha informat que ahir es van fer 496 proves només a Girona.\n“Intentem posar un dels focus en el control de la pandèmia i, amb aquest cribratge, en la població més jove. Sortim a trobar els casos i a tallar les cadenes de transmissió el mes ràpid possible” ha remarcat Vergés, que ha assenyalat que la situació de l’epidèmia continua sent “molt complexa” i que “amb accions que com aquesta intentem contenir el virus”.\nLa consellera s’ha mostrat també preocupada especialment per l’augment de pacients a les unitats de cures intensives: “Veiem un creixement a les UCI, un creixement que no veiem a la segona i tercera onada, i per tant ens preocupa molt.” En aquest sentit, ha recordat que des d’aquesta mitjanit, ha tornat a entrar en vigor el confinament comarcal a Catalunya fins el 19 d’abril i per tant, ja no està permesa la mobilitat fora de la comarca amb el grup bombolla.\nVergés ha explicat que diàriament s’analitzen les dades i ha afegit que en cada moment es prendran “les mesures més adients”.\nDetalls dels cribratges massius a les universitats catalanes\nLes dotze universitats catalanes participaran en els cribratges massius per tallar la Covid-19. En total, es preveu cribrar a 230.000 estudiants durant el mes d’abril. No serà necessari que l’alumnat o el professorat es faci la prova al seu centre, sinó que poden desplaçar-se a la universitat més propera al domicili.\nEls participants podran fer-se dues tipologies de proves: PCR mitjançant automostra nasal o test serològic ràpid amb sang capil·lar. Aquest darrer permetrà saber si la persona presenta anticossos i, per tant, si ha passat la malaltia. Es podrà decidir si realitzar només una d’ells o ambdues i el resultat es podrà consultar a través de la Meva Salut.\nDe moment, els cribratges massius ja han començat a la Universitat de Lleida, a la de Girona, a la Universitat Autònoma de Barcelona i al TecnoCampus de Mataró.\nFotografia del cribratge massius a la Udg 265\nVergés visita un dels cribratges massius a la Udg 244


El Barça futsal es proclama campió de la Champions, segona de Dídac Plana\ndilluns, 16 de maig de 2022, 23:26\nEl Barça guanya 4-0 a l'Sporting CB en una final dominada per l'equip blaugrana amb un gol de l'arenyenc Plana.\nArxivat a: Esports · Dídac Plana · Champions League · Esports\nCarles Toribio | dilluns, 2 de maig de 2022, 11:22\nEl Barça de futsal es plantava a la final de la Champions League després d'un partit de semifinals complicat guanyat a l'últim segon de la pròrroga al Benfica. Últim partit, el de la final, davant els actuals campions, Sporting CB amb ganes de poder aixecar la quarta Champions i agafar la revenja de la final perduda el curs passat.\nL'Arena de Riga, amb 4.500 seguidors, era l'escenari d'aquesta Final Four, amb els quatre millors equipos d'Europa, i l'equip català i l'equip portuguès revalidaven final, convertint-se en els clars dominadors dels últims anys del continent. Dídac Plana, clau a les semifinals volia portar cap a Arenys de Mar la seva segona Champions.\nEl Barça acabaria guanyant 4-0 en una exhibició durant els quaranta minuts, una final trepidant i imparables i un dels grans recitals vist en els últims temps. Inici igualat, però amb el pas dels minuts, l'equip de Jesús Velasco amenaçava la porteria portuguesa fins al primer gol obra del capità Lozano. Abans d'arribar al descans Pito feia el segon. Amb la represa, el Barça no va parar i el tercer arribaria amb la primera acció, ficant Ferrao. L'últim seria obra de Dídac Plana, aprofitant el porter-jugador de l'Sporting, clavant un gol des de la seva porteria.\nSegona Champions per Dídac Plana, amb una final four plena de parades, reflexos, connectant amb els jugadors i convertint-se en un més a l'atac.\nEl Barça amb tota la comitiva ha arribat a l'aeroport Josep Tarradellas de matinada, i en declaracions post partit, Jesús Velasco comentà, "és difícil descriure sensacions. Tot el treball, tot el sofriment, però tot val la pena quan et proclames campió d'Europa". Ara el Barça, després de guanyar, Supercopa, Copa d'Espanya i Champions ja pensen en la lliga.\nDídac Plana i el Barça preparen la fase final de la Champions League que comença divendres\nDídac Plana, campió de la Copa d'Espanya de Futbol Sala\nPatinadores d’Arenys de Mar i Caldes d’Estrac participen en el Campionat de Catalunya\nL'Ajuntament contractarà un conserge per a la tercera pista d'entrenaments\nMarta Mitjans, campiona d'Espanya en 800 metres llisos\nL’Ajuntament permet eixamplar el rial del Bareu tot i ser espai natural\nProjecte Orenetes: 25 primaveres censant nius\nL’aparcament conflictiu de la Riera de Caldes no és terme d’Arenys


Desenvolupament de Serveis per a FASTPRK2 | inLab FIB\nEl projecte ha consistit en la millora de serveis preexistents i la creació dels que encara no estaven desenvolupats pel sistema Fastprk2 i la seva integració amb Mobility.\nMobility és un panell de control que té com a base un mapa on es pot visualitzar informació geolocalitzada de tot tipus. En la nostra instància, la informació que mostrem és informació relativa a: Tràfic, Aparcaments, Panells Informatius i Sensors mediambientals.\nEls serveis els dividim en dues categories, els de configuració (part esquerra del panell de control) i els d’informació (part inferior).\nEls serveis de configuració que hem desenvolupat han estat:\nConfiguració dels Trams de trànsit. S’ha fet una integració amb l'API de TomTom per obtenir els trams i les dades del trànsit i amb les APIs de Google per obtenir els noms dels carrers.\nConfiguració de la forma en què s’han de visualitzar els aparcaments gestionats per la plataforma FastPark2.\nConfiguració dels panells informatius per tal de situar-los en el mapa i gestionar la informació que mostren.\nEls serveis que mostren informació són:\nSensors mediambientals, s’ha integrat l’API d’Airvisual per tal de poder visualitzar les mesures dels sensors de diferents ciutats i la seva evolució durant l’últim mes.\nIncidències d’aparcament. Mitjançant APIs consultem les places lliures, les ocupades, les que han pagat i les que no per indicar als responsables de l’aparcament si hi ha algun tipus d’incidència.\nPlaces d’aparcament, Mitjançant diverses APIs consultem les places lliures de cada aparcament, es mostra un històric de l’ocupació i una gràfica amb la predicció de com serà l’ocupació d’aquell aparcament. També s’ha implementat una funcionalitat, anomenada “preu dinàmic” que permet ajustar el preu de l’aparcament en funció de la seva ocupació.\nDades de Predicció de tràfic. Es visualitza la predicció de tràfic de cascun dels trams a 1 hora vista. També es pot visualitzar l’evolució de la velocitat en aquell tram durant la darrera setmana, com s’espera que sigui durant la següent hora, la velocitat mitjana d’aquell tram, etc.\nTots aquests serveis s’han implementat mitjançant una arquitectura de Microserveis basada en contenidors Docker.\nOctubre, 2017 - Gener, 2018\nEl client disposa d’un pilot funcional que es posarà en funcionament a diferents ciutats europees amb una arquitectura basada en instàncies pensada per escalar fàcilment.